Diari Oficial de la Generalitat Valenciana


Sumari del DOGV 6849, del 28-08-2012 (2012/8135)

Subhasta de béns immobles a València.
-------------------------------------

### Dades del document

Número de DOGV
:   6849

Data del DOGV
:   28-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8135


Organisme emissor
:   Notaria de Salvador Moratal Margarit

Tipus de document
:   Subhasta

Subhasta de béns immobles a València. [2012/8135]  
Salvador Moratal Margarit, notari del Col·legi de València, amb residència a la ciutat, i amb despatx al carrer de la Universitat, número 4, 1r, faig saber:  
Que davant meu, es tramita una venta extrajudicial d'acord amb l'article 129 de la Llei Hipotecària, de les finques següents:  
1. Local comercial, en planta baixa, amb accés directe des del carrer de Gayano Lluch, superfície construïda 699,22 metres quadrats amb un entresolat de superfície construïda 187,98 metres quadrats, inscrit al Registre de la Propietat de València 10, tom 2.372, llibre 312, foli 96, finca 33.540.  
2. Local comercial, en planta baixa, amb accés directe des del carrer de Gayano Lluch, de superfície construïda de 233,86 metres quadrats amb un entresolat de superfície construïda 65,09 metres quadrats, inscrit al Registre de la Propietat de València 10, tom 2.825, llibre 725, foli 18, finca 30.139.  
3. Local en planta primera, de superfície construïda de 1.642,95 metres quadrats, inscrit al Registre de la Propietat de València 10, tom 2.372, llibre 312, foli 105, finca 33.542.  
Formen part d'un edifici situat a València, carrer de Gayano Lluch, número 6.  
Atés que s'han complit els tràmits previs, pertoca la subhasta de la finca i se'n fa saber les condicions:  
Tindrà lloc a la meua notaria sítia al carrer de la Universitat, número 4, 1r, de València. La primera subhasta el 4 d'octubre de 2012, a les 10.00 hores. El tipus base serà de:  
- Per a la finca descrita amb el número 1: dos milions noranta-quatre mil dos-cents euros (2.094.200 €).  
- Per a la descrita amb el número 2: set-cents cinc mil sis-cents noranta-quatre euros (705.694 €).  
- I per a la descrita amb el número 3: quatre milions tres-cents dènou mil cinquanta-sis euros (4.319.056 €).  
Si no hi ha postor o si en resulta fallida, la segona subhasta el 31 d'octubre de 2012, a les 10.00 hores, el tipus de les quals serà el 75% de la primera; si no hi ha postor o si en resulta també fallida, la tercera subhasta el 27 de novembre de 2012, a les 10.00 hores, sense subjecció a tipus; i si hi haguera pluralitat de millores en la tercera subhasta, la licitació entre millorants i millor postor el dia 3 de desembre de 2012, a les 10.00 hores.  
La documentació i el certificat del registre a què fan referència els articles 236.a i b) del Reglament Hipotecari es poden consultar a la notaria de dilluns a divendres, de 09.00 a 14.30 hores. S'entendrà que tot licitador accepta com suficient la titulació aportada. Les càrregues, els gravàmens i els assentaments anteriors a la hipoteca que s'executa continuaran subsistents.  
Els licitadors hauran de consignar, prèviament a la subhasta, a la notaria, una quantitat equivalent al 30% del tipus que corresponga en la primera i segona subhasta, i en la tercera un 20% del tipus de la segona, mitjançant un xec bancari a nom del notari. Es podran fer postures per escrit, en plec tancat, que acompanyen el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior podrà fer-se cedint a un tercer.  
  
València, 22 d'agost de 2012.- El notari: Salvador Moratal Margarit.